2.pielikums

**APVIENOTAIS DARBU UZDEVUMS**

**Tehniskās dokumentācijas izstrādei un būvdarbu izpildei „Bojāta kanalizācijas cauruļvada posma nomaiņa Daugavpils 13.vidusskolas teritorijā”**

**Objekta nosaukums:** Bojāta kanalizācijas cauruļvada posma nomaiņa Daugavpils 13.vidusskolas teritorijā

**Objekta adrese:** Valkas ielā 4A, Daugavpils

**Zemes gabala kadastra apzīmējums:** 0500 0052702

**Būves lietošanas veids:** 1263–Skolas, universitātes un zinātniskās pētniecības ēkas

Tehnisko shēmu izstrādāt pamatojoties uz darba uzdevumu, vadoties pēc Ministru kabineta noteikumiem Nr.500 „Vispārīgie būvnoteikumi”, Nr.523 „Atsevišķu inženierbūvju būvnoteikumi”, LBN 223-15 „Kanalizācijas būves”, ievērojot citus pastāvošos Latvijas būvnormatīvus LBN, tehniskos normatīvus un standartus. Atbilstoši izstrādātajiem tehniskajiem risinājumiem Pretendents sagatavos detalizētu būvizmaksu tāmi atbilstoši MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”, kas turpmāk būs kā neatņemama būvdarbu līguma sastāvdaļa. Izpildītājs veiks rakšanas darbu atļauju saņemšanu no PAS „Daugavpils siltumtīkli” un SIA „Daugavpils ūdens”, veiks dokumentācijas saskaņošanu ar pasūtītāju, iestādes administrāciju, PAS „Daugavpils siltumtīkli” un citām iesaistītajām institūcijām, ja tas būs nepieciešams.

**1. Tehniskās shēmas izstrādes sastāvā paredzēt:**

**1.1.Objekta apskati**. Veikt objekta apskati nepieciešamā apjomā. Būvdarbu zonā esošu inženiertīklu un labiekārtojuma elementu izvietojuma precizēšanu.

**1.2. Kanalizācijas tīklu remonts:** Izstrādāt tehniskos risinājumus bojātā kanalizācijas cauruļvada posma nomaiņai, ieskaitot ievadus kanalizācijas akā un posmu zem termofikācijas kameras. Paredzēt visus nepieciešamos papilddarbus: akas attīrīšana, rakšanas/aizbēršanas darbi, tranšejas sienu nostiprināšana, ar kanalizācijas frakcijām piesātinātā grunts izvešana, cauruļu pamatnes sagatavošana ar pievesto grants sastāvu, zālāja atjaunošana, pasākumus iestādes īpašuma un blakusesošo inženiertīklu aizsardzībai būvdarbu gaitā, u.c. palīgdarbi. Paredzēt būvdarbu zonas norobežošanu, brīdinājuma, aizlieguma un drošības zīmju (piemēram “nepiederošām personām ieeja aizliegta” utt.) izvietošanu, būvmateriālu piegādes iespēju un glabāšanas vietu, kā arī būvgružu savākšanas un transportēšanas iespēju.

**Iesniedzamās dokumentācijas kopsavilkums:**

* Tehniskā shēma ar grafiskiem pielikumiem;
* Iekārtu, konstrukciju, būvizstrādājumu kopsavilkums;
* Būvizmaksu tāme (saskaņā ar 2017. gada 3. maija MK noteikumiem Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība””).

Tehniskā dokumentācija jāiesniedz pasūtītājam papīra formātā (divi eksemplāri) un kopiju elektroniskā formātā (DWG un PDF).

**2. Būvdarbi.** Bojātā kanalizācijas cauruļvada nomaiņa atbilstoši izstrādātajiem tehniskajiem risinājumiem. Būvdarbu veikšanas laiku un secību saskaņot ar iestādes administrāciju un pasūtītāju (remontdarbiem izvēlēties laika periodu, kad iestādes kanalizācija netiks lietota). Visus darbus veikt ievērojot MK noteikumu Nr.92 „Darba aizsardzības prasības, veicot būvdarbus”, MK noteikumu Nr.238 „Ugunsdrošības noteikumi” prasības, kā arī ievērojot citus pastāvošos Latvijas būvnormatīvus LBN, tehniskos normatīvus un standartus. Pēc remontdarbu izpildes veikt trases posma pārliešanu SIA „Daugavpils ūdens” pārstāvja klātbūtnē.

Jāsagatavo izpilddokumentācija ar grafiskajiem pielikumiem, jāiesniedz pasūtītājam 2 (divi) eksemplāri papīra formātā un kopiju elektroniskā formātā (DWG un PDF).

Būvdarbu garantijas termiņš – trīs gadi kopš pieņemšanas-nodošanas akta sastādīšanas.

**Sastādīja:**

Daugavpils pilsētas Izglītības pārvaldes būvinženieris  *\_\_\_\_\_\_\_\_\_\_\_\_\_\_\_\_\_* V.Kalniņš

*(personiskais paraksts)*